Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Magio el papero kaj inko: intervjuo kun la iran-usonana artistino Hadieh Shafie
#000004
Irandevena kaj edukita en Usono, Hadieh Shafie pasiiĝas pri readaptado de la libra formo. Ŝi ankaŭ sin dediĉas al kreado de tekstaj formoj, al esplorado de la emocia potenco de la koloro, kaj ankaŭ al la “serĉado de novaj manieroj fragmentigi la spacon inter kio estas desegnaĵo kaj kio estas skulptaĵo”.
#000006
La verkoj de Hadieh Shafie estis interalie kunigitaj de la Metropolitan Museum of Art [en] de Novjorko kaj de la Broklina Muzeo de Arto. En oktobro 2019, ŝia verko Transition 7 estis parto de la aŭkcio de moderna kaj nuntempa arto el Mez-Oriento organizita de Christie's [en].
#000007
Ŝiaj verkoj sur papero karakteriziĝas per sia esprimeco kaj per la intenseco de la necesa laboro. Ŝi tiel invitas la publikon al imaga sed ankaŭ ordigata kaj logika universo – mondo de stratumoj, ene de kiu la publiko alkutimiĝas je ĉiu vizito kun iu aspekto de ŝia percepto de la mondo, de ŝia tekniko kaj de ŝia koncepta komplekseco, kaj ankaŭ de la magio de papero kaj inko. Ŝajnas esti senfina vojaĝo. Ŝia uzo de vortoj kaj frazoj malsimilas persan aŭ araban kaligrafion kaj prefere reprezentas alirejon al neplenumita nostalgio, loko kie la artistino serĉas siajn memoraĵojn kaj identecon tra paca kaj harmonia mondo.
#000008
Spike 10, rolita papero [ketabs] kun la vorto eshgh (amo/pasio en persa lingvo), skribita mane kaj presita. Inko je akva bazo kaj akrilo. Diametro 12′′ x profundo 6′′. Privata kolekto, Usono. Kopirajto: Hadieh Shafie.
#000010
Kiam mi koncentriĝis al pentraĵo, samtempe mi studis paperfabrikadon kaj gravuradon kaj ambaŭ procedoj plaĉegis al mi. Mi ŝatis la manieron kiel farbo kaj inko ensorbiĝas en la paperon. Kiam mi translokiĝis al Brooklyn por atenti la programon de magistro pri belartoj (MFA-programo) en Pratt [en] dum la vintro 1993, mi alfrontis gravajn financajn limigojn. En tiu momento, kiam mi jam trovis la laboron sur papero kontentiga, mi decidis tute labori per papero kaj desegnaĵo, ankaŭ ĉar mi pensis ke tio estus malpli multekosta. Samtempe mi multe interesiĝis pri iluminitaj manuskriptoj kaj tiel mi pensis nature eksplori tiun medion.
#000012
La verkoj sur paperrulo naskiĝis el serio de projektoj realigitaj komence de la 2000-aj jaroj, kadre de arta prezentado, inspirita de la infan-fabelo ماهی سیاه کوچولو‎, Mâhī-ye Sīyāh-e Kūchūlū [kies traduko en Esperanto nomiĝas La nigra fiŝeto].
#000013
Dum tiuj plenumoj, mi kopiis paĝojn el tiu historio, mi surstrekis kaj tradukis iun frazon [en la anglan] kaj poste postlasis la paĝon en publika loko, kie iu povus trovi ĝin. Plejofte, mi metis ilin ene de libroj en publikaj bibliotekoj, en trinkejoj kaj vendejoj. Mi daŭrigis tiun esploron en mia studio. Mi faldis paĝojn el la libro en insterspacetojn de la plankoj kaj muroj. Mi rekuperis tablon al kiu mankis bolto liganta la tablon kaj ĝian piedon. Por enŝovi la paĝojn de la libro en tiujn spacetojn, mi devis roli la paperon. Kiam mi faris tion, mi sentis ke estis fortega momento, kaj tiel naskiĝis la rolpaperaj verkoj. Poste serio de verkoj inspiritaj de tiuj unuaj eksploroj estis prezentitaj al la School 33 Art Center de Baltimoro en konkursa foiro organizita de Allison Knowles [en], la fama artistino de Fluxus [en], internacia reto de artistoj, kiuj aspiris kunfandi diversajn artajn rimedojn kaj disciplinojn.
#000014
OM: Vi uzas persajn vortojn en pluraj el viaj verkoj, tamen ne per la persa aŭ araba kaligrafio al kiu ni kutimas. Aspektas kiel la vortoj kvazaŭ veturus rakonton ligatan al papero. Kiu estas via rilato kun la vortoj kaj specife kun “eshgh“, la persa vorto por amo, pasio?
#000016
HSH: Mi koncentriĝis sur la vorto “eshgh” ĉar ŝajnis al mi ke ĝi perdis sian signifon. Desegni tiun formon ĉiam denove estas meditema plenumo. Mi ellaboris plurajn seriojn. Hodiaŭ estas Grid Series (kradserioj), en inko sur papero.
#000017
La serio “Desegni, Tranĉi kaj Skrapi”, estas inkaj kaj akrilaj desegnaĵoj de tekstoj kaj koloroj sur speco de kartonita papero [en] kies surfaco estas gravurita, tranĉita kaj skrapita por krei dimensian surfacon.
#000018
Mi interesiĝas pri abstrakta kaj malklara lingvo.
#000019
Tiel en la serio de rolitaj paperoj, mi kaŝas la manskribitan kaj presitan tekston ene de samcentraj paperringoj. Mi ne nur kaŝas, sed kelkfoje parte malkaŝas la internaĵon de la ujeto, ŝovante la cirklajn formojn al la ekstero per pintaj formoj, kiuj montras tion kio estas ene.
#000020
Kiam mi komencas projekton, mi ne ĉiam scias, kiu estos la fina rezulto. Mi aranĝas ilaron kun kiu mi povas ludi, ekzemple la vorto “eshgh” estas unu el ili. En la persa lingvo ĝi havas profundan signifon (‘riveli’), sed en la angla ĝi estas obskura (‘kaŝita’). Aliaj iloj estas farboplato aŭ pintformo.
#000022
OM: Nombro de viaj kreaĵoj postulas multe da laboro. Via unika stilo de paperfiligranado, uzanta milojn de buntaj paperruloj kovritaj de manskribita kaligrafio, ebligas koncepti vide mirigajn verkaĵojn. De kie venas via energio, inspiro kaj kreivo?
#000024
HSH: La fonto de mia laboro kuŝas tre profunde en mi. Nature, mi pensas en koloroj kaj abstraktaj formoj. Mia labormaniero estas flua. Mi ludas kun la materialoj en la studio. Mi sekvas tiujn eksperimentadojn kaj tion, kion mi perceptas, poste mi transmetas ilin en vidan lingvaĵon.
#000025
La fabrikadprocedo postulas tempon kaj energion, certe, sed ĝi estas malfacila nur kiam temas pri limdatoj. Sed tiom for kiom mi povas memori, mi faris arton kaj mi amis desegni kaj pentri. Ĝi estas ĉio, kion mi ĉiam deziris. Ĉiam ŝajnis al mi tiom nature pensi abstrakte. Mi konsideras la kreadprocedon kiel ludaktivecon. Por mi ĝi estas fonto de plezuro. Multo de mia laboro temas pri mia observado de tio, kion mi vidas dum farado de desegnaĵo aŭ skulptaĵo. Poste mi kreas verkaĵojn surbaze de tiuj observoj. Mia verkaro estas homogena sed ankaŭ ĉiam evoluanta. Je la fino de la jaroj 1990, mi komprenis kiom grave estas trovi plezuron en sia laboro kaj tion mi faras – mi kreas verkaĵojn kiuj povas konverti tristecon en feliĉon.
#000026
OM: Kvankam vi kreskis en Usono, vi ankoraŭ havas konekton kaj interŝanĝojn solidajn kaj regulajn kun viaj iranaj radikoj. Kiel vi tradukis tion en via laboro?
#000028
En 1979, mi havis 10 jarojn, kaj la kvar jaroj de mia vivo pasigitaj en Irano inter 1979 kaj 1983 detruis mian infanecon. Tiuj kvar jaroj donis al mi multe da ĝojo, sed ankaŭ multe da tristeco kaj malespero, tiel multe ke mi bezonos tutan vivon por superi ĉiujn traŭmatojn kaŭzitajn dum tiuj jaroj. Hodiaŭ, mi estas konvinkita ke pere de miaj artaĵoj mi denove povas malpaki tiujn ĉi spertojn.
#000032
Kiel tiu ĉi tunizia insulo kunigis islamanojn kaj judojn
#000034
Juna kuiristo en Bakuo transformis sian apartamenton en restoracion
#000037
Retpoŝto (ne estos publikigata) (deviga)
#000040